2. Favrskov Kommunes Handicappolitik 2024-2027 efter høring (Åben)
Tidl. politisk behandling BY, 19.12.23, pkt. 20
Forventet sagsgang
AU, PL-U, SS-U, BS-U, TM-U, KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag til ”[adresse] 
Handicappolitik 2024-2027” efter høring.
Politikken afløser den gældende handicappolitik, som blev vedtaget i 2020.
Handicappolitikken tager udgangspunkt i, at Favrskov Kommune er en samlende kommune, hvor 
mangfoldighed er en styrke. Det er et fælles ansvar, at kommunen er et godt sted at arbejde, bo og leve 
for alle borgere. Den nye handicappolitik bygger - ligesom den tidligere udgave af handicappolitikken - på 
FN’s handicapkonvention og principperne i Dansk Handicappolitik. 
Med handicappolitikken vil Byrådet bidrage til at sikre, at borgere med et fysisk eller psykisk handicap får 
mulighed for at leve et så almindeligt liv som muligt. Det vil sige med samme rettigheder og muligheder 
som kommunens øvrige borgere. Dette skal ske inden for de økonomiske, service- og lovgivningsmæssige 
rammer.
 
Overskriften på temaerne fra den eksisterende handicappolitik for 2020-2023 er fastholdt i forslaget til den 
nye handicappolitik for 2024-2027, mens selve indholdet i temaerne er blevet opdateret. 
Temaerne er:

Selvstændighed og troen på muligheder

Et godt hverdagsliv for alle børn og unge

Mulighed for uddannelse og job

Aktivt fritidsliv og fællesskaber

Tilgængelighed til at bevæge sig frit.
 
Forslag til ”Favrskov Kommunes Handicappolitik 2024-2027” er vedlagt som bilag. Forslaget til politikken 
kan desuden ses i digital version: Handicappolitik 2024-2027 - forslag | Favrskov.dk.
VURDERING
Social og Sundhed vurderer, at politikken vil udgøre et værdifuldt afsæt for at arbejde fokuseret med 
indholdet i de fem temaer inden for og mellem de forskellige fagområder. Det gælder både inden for den 
kommunale organisation og i relationen til bl.a. pårørende, frivillige og virksomheder. 
Politikkens temaer dækker over en bred vifte af områder i livet for mennesker med handicap. Formålet er 
derved at fremme en helhedsorienteret tilgang, hvor der sættes ind med inkluderende tiltag hele vejen rundt 
om den enkelte.
[adresse]: EMN-2022-03931
Dok-ID: 3657674
Sagsbehandler: caol
Teknik- og Miljøudvalget
7. februar 2024  16:00
I forslaget til handicappolitikken for 2024-2027 er der foretaget følgende primære ændringer med 
udgangspunkt i den eksisterende handicappolitik for 2023-2026:

Forebyggelse, habilitering og rehabilitering er mere fremtrædende.

Fokus på tilrettelæggelse af specialtilbud i dagtilbud og skoler, der understøtter børnenes 
selvhjulpenhed, er tilføjet.

Opsporing i sundhedsplejen, dagtilbud og skoler samt indsatser mod skolefravær og inddragelse af 
børn er indskrevet som eksempler på, hvordan Favrskov Kommune arbejder med temaet ”Et godt 
hverdagsliv for alle børn og unge”.

Styrket betoning af, at temaet ”Mulighed for job og beskæftigelse” favner alle og ikke kun dem i 
beskæftigelse eller uddannelse.

Konkretisering af arbejdsmarkedsområdets understøttelse af ledige med handicap i praksis.

Øget fokus på, at der kan være behov for støtte til at indtræde i et fællesskab, og at der kan være 
behov for fagligt personale til at understøtte fællesskaber.

Tilgængelighedsbegrebet er udvidet med psykisk og digital tilgængelighed.

Øget fokus på borgere der afkobles med digitaliseringen.
Handicappolitikken gælder for alle politiske fagudvalg og forvaltninger, der hver især er ansvarlige for, at 
de handicappolitiske visioner udmøntes og tænkes ind i varetagelsen og udviklingen af opgaverne på de 
respektive områder. Social og Sundhed varetager det overordnede ansvar for koordinering af tværgående 
indsatser i tilknytning til handicappolitikken. 
Handicaprådet vil følge op på politikken én gang årligt. 
Social og Sundhed vurderer, at den nye handicappolitik vil bidrage positivt til at sætte fælles retning for 
indsatserne over for borgere med handicap på alle fagområder i [adresse], ligesom den 
eksisterende politik er det i dag.
Forslag til ”Favrskov Kommunes Handicappolitik 2024-2027” har været i høring i Ældrerådet og 
Handicaprådet i perioden 20. december 2023 til 12. januar 2024. Begge høringssvar er vedlagt som bilag.
Både Ældrerådets og Handicaprådets høringssvar er positive over for handicappolitikken som helhed. 
Handicaprådet bemærker, at de forventer, at der også i det daglige vil prioriteres ressourcer til at 
implementere politikken. 
Social og Sundhed anerkender, at handicappolitikken særligt får værdi, når den bliver omsat til praksis. Det 
følger af sektoransvarsprincippet, at ansvaret for at få handicappolitikken til at leve i dagligdagen ligger på 
de enkelte fagområder. Social og Sundhed har ansvaret for at koordinere indsatser, der går på tværs af 
forvaltninger, og som har sammenhæng til udmøntning af handicappolitikken.
ØKONOMI
Handicappolitik 2024-2027 har som udgangspunkt ingen økonomiske konsekvenser, men planlægges 
udmøntet inden for de eksisterende politiske og økonomiske rammer. Skulle der være indsatser i 
udmøntningen af handicappolitikken, som kræver yderligere finansiering, vil disse blive fremlagt som en 
del af den almindelige budgetproces.
INDDRAGELSE
Forslaget til handicappolitik for 2024-2027 er blevet til i et samarbejde mellem Handicaprådet, 
repræsentanter fra SIND, politikere samt fagforvaltningerne. 
I foråret 2023 er den gældende handicappolitik for 2020-2023 blevet evalueret i forvaltningerne, 
Handicaprådet og Ældrerådet.  
Evalueringen er præsenteret for Børne- og Skoleudvalget og Social- og Sundhedsudvalget, der har haft 
mulighed for at komme med input til proces og indhold af handicappolitikken for 2024-2027.
Den mere konkrete udformning af handicappolitikken for 2024-2027 er blevet til på baggrund af en 
workshop i efteråret 2023, hvor Handicaprådet og repræsentanter fra SIND arbejdede med de indkomne 
input med henblik på at opdatere og tilpasse den eksisterende politik.
INDSTILLING
Direktøren for Social og Sundhed indstiller til Byrådet:
1.
At forslag til ”Favrskov Kommunes Handicappolitik 2024-2027” godkendes.
BESLUTNING
.
Teknik- og Miljøudvalget, 7. februar 2024: 
Fraværende: Ingen
Indstilles godkendt.
Bilag

Forslag til Favrskov Kommunes Handicappolitik 2024-27  (3627583)

Handicaprådets høringssvar af 6. januar 2024 (3657736)

Ældrerådets høringssvar af 4. januar 2024 (3657739)
